**Bástyával a sarokba**

Egy két irányban végtelen sakktáblán (egy "negyedsík") ketten a következő játékot játsszák: feltesznek egy bástyát valahova a táblára, majd felváltva lépnek vele a bástyalépés szabályai szerint, de **mindig közeledni kell a tábla sarka felé** (a bástya "vízszintesen" vagy "függőlegesen" léphet bármennyit).

**Az nyer, aki belép a tábla sarkába. Kinek van nyerő stratégiája és mi az?**

**Egy rávezető játék:**

Két kupacba kavicsokat (vagy babszemeket, kukoricát, gyufát stb.) helyezünk. Két játékos felváltva vesz el vagy az egyik vagy a másik kupacból tetszőleges (0-tól különböző) számú kavicsot.

**Az nyer, aki az utolsó kavicsot elveszi. Kinek van nyerő stratégiája és mi az?**